Yevgeniy Kochnev. Yevgeniy Gennadyevich Kochnev (1992-yil 3-dekabrda tugʻilgan) – oʻzbekistonlik professional futbolchi, yarim himoyachi ampulasida oʻynaydi. Bangladeshning „Fakirapool YC“ jamoasi futbolchisi. Futbolchilik faoliyati. 2006—2008-yillarda „Mashʼal“ futbol klubi akademiyasi bitiruvchisi. 2009-yilda „Mash’al“ asosiy tarkibga oʻtib, yoshlar jamoasida 15 ta oʻyin oʻtkazgan. 2010-yilda birinchi ligada toʻp surgan „Buxoro“ klubi tarkibiga oʻtgan. 2010-yilda klub Oʻzbekiston birinchi divizionida birinchi oʻrinni egallab, Oʻzbekiston chempionatiga chiqgan. 2015-yilda klubni tark etgan. 2015-yilgi mavsumda Muborakning „Mash’al“ klubida oʻynagan. Keyingi yili birinchi ligadagi „Nurafshon“ klubiga oʻtib, 2017-yilgacha bir yarim yil shu klubda toʻp surgan. 2017-yilgi mavsumning ikkinchi yarmini Oʻzbekiston oliy divizioni ishtirokchisi Gʻuzorning „Shoʻrtan“ klubida oʻtkazgan. 2018-yilda klubni tark etib, Hindistonning Gokulam Kerala klubi bilan shartnoma imzolagan. 2021 yildan 2023 yilgacha Bangladesh Uttar Baridhara klubida oʻynagan, 2024 yilda Bangladeshning Fakirapool YMC klubi bilan shartnoma imzolagan. Shaxsiy hayot. Yevgeniy taniqli murabbiy Gennadiy Kochnevning oʻgʻlidir.